Na podlagi določil 4. in 9. člena Zakona o društvih ( Ur.l. RS, št. 61/ 2006 – 39/2011 ) in 31. člena Zakona o nevladnih organizacijah ( Ur.l. RS, št. 21/2018 ) je Glavni zbor veteranov Območnega združenja veteranov vojne za Slovenijo Kranj na svojem zasedanju dne 26. marca 2019 s spremembami in dopolnitvami sprejel



**STATUT**

**OBMOČNEGA ZDRUŽENJA VETERANOV VOJNE ZA SLOVENIJO KRANJ**

1. **SPLOŠNE DOLOČBE**
2. člen

Ime združenja je Območno združenje veteranov vojne za Slovenijo Kranj, v nadaljnjem besedilu : Združenje.

1. člen

Združenje je domoljubno, nepolitično, neprofitno, nevladno, nestrankarsko in nepridobitno društvo, ki združuje vse udeleženke in udeležence priprav in vojne za Slovenijo iz Mestne občine Kranj in občin Cerklje na Gorenjskem, Šenčur, Naklo, Preddvor in Jezersko. Ne glede na njihova politična in nazorska prepričanja, ki so kot pripadniki s temi pravili določenih organizacijskih oblik ali kot prostovoljci aktivno sodelovali v pripravah in neposrednih obrambnih aktivnostih v vojni za ohranitev samostojne in neodvisne Republike Slovenije v obdobju od 17. maja 1990 do 26. oktobra 1991.

1. člen

Združenje je pravna oseba zasebnega prava, ki deluje na območju Upravne enote Kranj in ima svoj sedež v Kranju, Bleiweisova 32. Združenje deluje v javnem interesu.

Združenje zastopa predsednik (-ca) združenja, v njegovi odsotnosti pa podpredsednik .

1. člen

Združenje je član Zveze veteranov vojne za Slovenijo.

1. člen

Združenje ima svoj žig, znak in prapor.

Žig je okrogle oblike s premerom 3 cm; v sredini je znak združenja, od robu napis OBMOČNO ZDRUŽENJE VETERANOV VOJNE ZA SLOVENIJO KRANJ in številka 09-2.

Znak Združenja je okrogle oblike, v sredini se nahajata dve roki, njun podaljšek se končuje v znaku Triglava, ki je rumene barve, v ozadju sta dve prekrižani puški rumene barve. Roki se dvigujeta iz pravokotnega podstavka rdeče barve, v katerem je napis ZVVS v zlati barvi.

Prapor je pravokotne oblike, velikosti 115 cm x 86 cm. Podlaga je slovenska trobojnica, na vrhu je zapis ZDRUŽENJE VETERANOV VOJNE ZA SLOVENIJO, v sredini je natisnjen znak ZVVS. Pod znakom je napis »OBMOČNO ZDRUŽENJE VETERANOV VOJNE ZA SLOVENIJO KRANJ«. Drog prapora je rdeče barve, dvodelen in z zlatim simbolom grba Slovenije na vrhu droga. Prapor varuje, vzdržuje in nosi praporščak ali njegovi namestniki.

1. **PODROČJE DEJAVNOSTI**
2. člen

**CILJI OBMOČNEGA ZDRUŽENJA VETERANOV VOJNE ZA SLOVENIJO KRANJ**

* ohranitev vrednot in pridobitev osamosvojitvenega boja vojne za samostojno Slovenijo l. 1991
* združevanje aktivnih udeleženk in udeležencev (v nadaljnjem besedilu: udeleženci) priprav in aktivnosti v vojni za samostojno in neodvisno Republiko Slovenijo, ki izpolnjuje s temi pravili določene pogoje
* ohranjanje in širjenje slovenske domoljubne zavesti
* sodelovanje in povezovanje z ZVVS pa tudi sodelovanje z drugimi podobnimi organizacijami v domovini ali tujini, katerih osnovni namen združevanja je ohranjanje tradicije odporništva slovenskega naroda ter aktivno delovanje za mir doma in v svetu
* izvrševanje sklepov in stališč, ki jih sprejme Glavni zbor oziroma Predsedstvo ZVVS.

**NALOGE OBMOČNEGA ZDRUŽENJA VETERANOV VOJNE ZA SLOVENIJO KRANJ**

1. člen

* sprejemanje udeležencev priprav in vojne za Slovenijo iz l. 1991 v članstvo
* ohranjanje pristnih prijateljskih odnosov med članstvom ne glede na njihova politična, stanovska in svetovno nazorska prepričanja ter nudenje vsestranske pomoči članom, ranjenim, invalidom in svojcem padlih v vojni za Slovenijo
* nudenje strokovne pomoči članom, ki izpolnjujejo zakonske pogoje pri uveljavljanju pravic na podlagi določb veteranske zakonodaje
* pridobivanje in hranjenje pisne, predmetne in zvočne dokumentacije iz časa vojne za Slovenijo l. 1991, o pripravah ali aktivnostih v vojni za Slovenijo.
* seznanjanje javnosti s posameznimi do sedaj neznanimi dogodki in vlogami članov v procesu priprav in neposredne aktivnosti v vojni za Slovenijo z določbami Zakona o varstvu osebnih podatkov
* sodelovanje z veteranskimi in drugimi sorodnimi domoljubnimi organizacijami doma in v tujini
* vodenje evidence članov- veteranov in podeljevanje priznanj
* pridobivanje in razpolaganje z finančnimi in drugimi sredstvi ter razpolaganje s premičnim in nepremičnim premoženjem Združenja
* organiziranje in udeleževanje spominskih svečanosti ob obletnicah dogodkov v procesu priprav ali vojne za Slovenijo
* dajanje predlogov in pobud pristojnim državnim organom za podelitev odlikovanj in priznanj, kakor tudi predlogov za podeljevanje priznanj ZVVS. Podeljevanje priznanj Združenja opredeljuje poseben Pravilnik, ki ga na predlog Predsedstva Združenja sprejme zbor veteranov Združenja
* delovanje članov v okviru strelske sekcije in drugih sekcij, ki so v okviru interesa Združenja na prostovoljni osnovi.

**ČLANSTVO**

1. člen

Član Združenja lahko postane aktivni udeleženec priprav ali aktivnosti v vojni za Slovenijo, ki je državljan Republike Slovenije in je v obdobju od 17.maja 1990 do 26.oktobra 1991, ne glede na čas trajanja udeležbe, aktivno opravljal naloge v pripravah ali v vojni za Slovenijo kot:

* organizator in pripadnik Manevrske strukture narodne zaščite;
* pripadnik Teritorialne obrambe;
* pripadnik Organov za notranje zadeve;
* član republiške koordinacije in pokrajinskih koordinacij oziroma podkoordinacij;
* pripadnik enote za zveze republike ali občin;
* pripadnik Narodne zaščite;
* prostovoljec v Manevrski strukturi narodne zaščite, enotah Teritorialne obrambe, Organov za notranje zadeve, Narodne zaščite, enot za zveze republike in občin, Civilne zaščite, upravnih organov za obrambne ali notranje zadeve, drugih državnih organov in podjetij;
* pripadnik upravnega organa, pristojnega za obrambne ali notranje zadeve oziroma drugega državnega organa;
* pripadnik Civilne zaščite;
* posameznik, ki je kot kulturni ali umetniški delavec oziroma predstavnik sredstev javnega obveščanja s svojo aktivnostjo spodbujal in osveščal slovensko javnost v najtežjih trenutkih procesa osamosvajanja, priprav in vojne za Slovenijo;
* pripadnik Rdečega križa Slovenije;
* zaposleni v podjetjih in institucijah, ki so izvajali naloge civilne obrambe in
* najožji svojci udeleženk in udeležencev vojne za Slovenijo (zakonski oz. izvenzakonski partner ter otroci).

Če se v društvo včlani mladoletnik, podpiše pristopno izjavo njegov zakoniti zastopnik.

Članstvo v Združenju ne pomeni avtomatično pridobitev statusa vojnega veterana na podlagi določb Zakona o vojnih veteranih.

Člani Združenja lahko na lastno željo postanejo svojci žrtev vojne za Slovenijo (zakonski in izvenzakonski partnerji, otroci, bratje, sestre, pastorki in starši), invalidi in ranjeni v leti 1991.

Ne glede na določbe tega člena ne more postati član Združenja oseba, ki je s svojim ravnanjem ovirala priprave ali aktivnosti v vojni za Slovenijo ali ni do 18.07.1191 na poziv Predsedstva Republike Slovenije prestopila iz Jugoslovanske armade, oziroma je aktivno sodelovala v enotah Jugoslovanske armade ob agresiji na Republiko Slovenijo, nato pa šele prestopila.

Osebe, ki so pravočasno prestopile iz JA in niso aktivno sodelovale v vojaški agresiji na Republiko Slovenijo, po prestopu pa so aktivno sodelovale pri obrambi Republike Slovenije v času vojne, izpolnjujejo pogoje za včlanitev v Združenje.

1. člen

Članstvo v Združenju je prostovoljno. Član lahko postane vsak udeleženec priprav ali vojne za Slovenijo, ki sprejema določbe tega Statuta in izpolnjuje v njih določene pogoje ter poda pismeno prijavo za sprejem v članstvo na Predsedstvo Združenja .

1. člen

V primeru, da Predsedstvo Združenja ugotovi, da zainteresirani udeleženec priprav ali vojne za Slovenijo ne izpolnjuje predpisanih pogojev, izda pisni sklep o zavrnitvi sprejema v članstvo.

Zoper sklep o zavrnitvi sprejema v članstvo se lahko zainteresirani udeleženec priprav ali vojne za Slovenijo pritoži na Zbor veteranov Združenja v roku 15 dni po prejemu sklepa. Zbor veteranov dokončno odloči o pritožbi.

1. člen

Članstvo v Združenju preneha:

* s smrtjo člana;
* s prostovoljnim izstopom;
* z izbrisom iz članstva zaradi dve letne ne plačane članarine kljub pisnemu opominu ;
* z izključitvijo.

Član prostovoljno izstopi iz Združenja , če predsedstvu pošlje pisno izjavo o izstopu.

Člana se lahko izključi iz Združenja, če bistveno krši 6. člen Statuta in s tem povzroči materialno ali nematerialno škodo Združenju.

1. **PRAVICE IN OBVEZNOSTI ČLANOV**

**OBMOČNEGA ZDRUŽENJA VETERANOV VOJNE ZA SLOVENIJO KRANJ**

1. člen

Članice in člani (v nadaljevanju člani) Združenja:

* prejmejo člansko izkaznico;
* nosijo znak pripadnosti Združenja in ZVVS;
* prejemajo glasilo Veteran vojne za Slovenijo;
* volijo in so voljeni v organe Združenja in ZVVS;
* enakopravno izražajo svoja stališča in predloge preko voljenih organov;
* se udeležujejo spominskih svečanosti ob obletnicah dogodkov v obdobju priprav ali v vojni za Slovenijo;
* so enakopravno deležni ugodnosti, ki jih priznavajo članom Združenja državni in drugi organi, podjetja in posamezniki;
* skrbijo za ohranjanje verodostojnosti prikazovanja dogodkov v pripravah ali neposrednih aktivnostih v vojni za Slovenijo in zastopajo stališča v javnosti na dostojanstven način;
* redno plačujejo članarino;
* vestno izpolnjujejo zaupane jim naloge.

1. **ORGANI OBMOČNEGA ZDRUŽENJA VETERANOV VOJNE ZA SLOVENIJO KRANJ**
2. člen

Organi Združenja so:

* Zbor veteranov;
* Predsedstvo;
* Nadzorni odbor;
* Častno razsodišče.

**ZBOR VETERANOV**

14. člen

Najvišji organ Združenja je zbor veteranov, ki ga sestavljajo vsi člani Združenja.

Zbor veteranov lahko dela, odloča in sprejema slepe, ko zboru prisostvuje najmanj polovica članov oiroma p 15-tih minutah od sklicanega časa, ne glede na število prisotnih članov. Glasovanje je praviloma javno, tajno se glasuje, če tako sklene zbor veteranov.

Volitve funkcionarjev Združenja in organov zbora veteranov se opravijo praviloma na seji zbora veteranov. O posameznih kadrovskih vprašanjih organov združenja lahko zbor veteranov odloča tudi na rednem letnem zboru.

Zbor veteranov je enkrat letno, po potrebi lahko večkrat.

Na zboru veteranov člani Združenja razpravljajo o delu organov, dajejo predloge, pripombe in sugestije za delo, glasujejo o predlogih in o Statutu, volijo in so voljeni.

Zasedanje zbora veteranov skliče predsedstvo Združenja v skladu s programom in po potrebi. Dnevni red in gradivo pripravi Predsedstvo Združenja in ga pošlje najmanj sedem dni pred predvidenim zasedanjem.

Predsedstvo Združenja mora sklicati izredni zbor veteranov tudi na zahtevo najmanj 1/3 članov zbora veteranov ali na predlog nadzornega odbora. Predsedstvo mora sklicati zbor veteranov najkasneje v enem mesecu od dane zahteve. Če se v tem času zbor veteranov ne skliče, ga je pooblaščen sklicati nadzorni odbor oziroma pooblaščen predstavnik najmanj 1/3 članov.

Zasedanje zbora veteranov poteka po poslovniku, ki ga sprejme zbor veteranov pred svojim zasedanjem.. Zbor veteranov vodi izvoljeno delovno predsedstvo.

15. člen

Zbor veteranov na svojem zboru izvoli:

* predsednika, podpredsednika in sekretarja Združenja in člane predsedstva,
* člane nadzornega odbora,
* člane častnega razsodišča

16. člen

Mandatna doba predsednika, podpredsednika, sekretarja, članov predsedstva in članov organov Združenja je štiri leta z možnostjo ponovitve.

17. člen

Zbor veteranov opravlja zlasti naslednje naloge:

* sprejema, spreminja in dopolnjuje Statut;
* razpravlja in sprejema stališča o aktualnih vprašanjih dela in organiziranosti Združenja;
* sprejema program dela Združenja za naslednje leto;
* sprejema sklepe, stališča in smernice za delo organov in funkcionarjev Združenja;
* obravnava in sprejema poročila o poslovanju Združenja / o delu združenja, finančno poslovanje, NO, ČRS /
* sprejema finančni načrt in zaključni račun
* podeljuje naziva častni član in častni predsednik veteranu posamezniku za izjemen prispevek in dolgoletno uspešno delo v organih ZVVS.
* odloča o prošnjah in pritožbah članov zoper sklepe organov in dokončno odloča o izključitvi člana;
* odloča o nakupu in prodaji nepremičnin;
* odloča o prenehanju delovanja Združenja.

**PREDSEDSTVO**

18. člen

Predsedstvo Združenja šteje devet (9) članov in sicer 3 člani po funkciji (predsednik, podpredsednik in sekretar) ter 6 članov, ki jih izvoli zbor veteranov izmed članov Združenja. Predsedstvo Združenja je odgovorno zboru veteranov.

Predsednik predstavlja in zastopa Združenje, sklicuje zbor veteranov in seje predsedstva, podpisuje akte in sklepe ter stališča, ki jih sprejemata zbor veteranov in predsedstvo ter skrbi za finančno poslovanje in zakonitost dela. V njegovi odsotnosti te naloge izvaja podpredsednik Združenja.

Predsedstvo je izvoljeno za štiri leta z možnostjo ponovitve. Zbor veteranov lahko imenuje dotedanjega predsednika Združenja za častnega predsednika Združenja.

Sekretar organizira in je odgovoren za opravljanje strokovnih, administrativnih, tehničnih in materialno finančnih opravil.

Predsedstvo se sestaja po potrebi. Seje predsedstva sklicuje in vodi predsednik, v primeru njegove odsotnosti pa podpredsednik ali drugi član, ki ga določi predsednik.

Seja predsedstva Združenja je sklepčna, če je navzočih najmanj polovica članov. Sklepe sprejema z večino glasov navzočih članov.

Predsedstvo Združenja je izvršilni organ zbora veteranov Združenja. Skrbi za delo Združenja med dvema zasedanjema zbora veteranov. Svojo funkcijo opravlja na podlagi programa dela, finančnega načrta ter sklepov in usmeritev zbora veteranov.

19. člen

Predsedstvo Združenja opravlja zlasti naslednje naloge:

* skrbi za operativno izvrševanje programa dela in finančnega načrta Združenja ;
* pripravlja gradiva za zbor veteranov in druge organe;
* pripravlja letni program dela;
* določa podpisnike finančnega poslovanja;
* odloča o oprostitvah plačila letne članarine ter o tem obvešča ZVVS;
* sprejema operativni načrt za uresničitev letnega programa društvene aktivnosti Združenja ;
* pripravlja poročila o delu;
* pripravi finančni načrt in zaključni račun Združenja ;
* pripravlja in sklicuje seje zbora veteranov;
* predlaga kandidate; za vodstvo Združenja in za organe Pokrajinskega odbora Gorenjska ter ZVVS;
* oblikuje smernice in stališča za delo predstavnikov Združenja v pokrajinskem odboru Gorenjska in ZVVS ali drugih organov, če o vprašanjih, ki so na dnevnem redu ni pred tem zavzel stališče zbor veteranov;
* sprejema predloge za priznanja in odlikovanja;
* daje pobude in predloge o dodelitvi drugih priznanj in nagrad zaslužnim članom;
* skrbi za javno ter interno informiranje.

20. člen

Predsedstvo Združenja lahko ustanovi stalna in občasna delovna telesa. Člane delovnih teles imenuje predsedstvo izmed članov Združenja .

**NADZORNI ODBOR**

21. člen

Nadzorni odbor spremlja delo funkcionarjev in organov Združenja ter nadzoruje materialno in finančno poslovanje.

Če nadzorni odbor ugotovi večje nepravilnosti oziroma nezakonitosti funkcionarjev ali organov, ima pravico in dolžnost zahtevati odpoklic odgovornih za nepravilna oziroma nezakonita dejanja. Nadzorni odbor o svojih ugotovitvah obvešča predsedstvo Združenja . O ugotovitvah mora poročati tudi zboru veteranov, ko zaseda.

Nadzorni odbor ima predsednika in dva člana, ki so izvoljeni izmed članov Združenja . Nadzorni odbor je odgovoren zboru veteranov Združenja.

**ČASTNO RAZSODIŠČE**

22. člen

Častno razsodišče razpravlja in odloča o sporih med člani Združenja, ki izvirajo iz izvrševanja pravic in dolžnosti določenih v tem Statutu. Častno razsodišče obravnava člane, člane organov in funkcionarje Združenja, ki so kakorkoli kršili določila tega Statuta ali določil drugih aktov Združenja. Častno razsodišče vodi postopek in izreka disciplinske ukrepe v skladu s poslovnikom o delu častnega razsodišča.

Častno razsodišče posluje po Pravilniku častnega razsodišča ZVVS.

V primeru pritožbe člana zoper sklep častnega razsodišča, kot drugostopenjski organ odloča zbor veteranov Združenja .

Častno razsodišče ima predsednika in dva člana, ki sta izvoljena izmed članov Združenja .

23. člen

Častno razsodišče lahko na podlagi ugotovljene kršitve člana izreče naslednje disciplinske ukrepe:

* ustni opomin;
* javni opomin;
* opomin pred izključitvijo;
* izključitev.

1. **MATERIALNO IN FINANČNO POSLOVANJE**

24. člen

Dejavnost Združenja se financira iz članarine in sredstev, ki jih za delovanje namenjajo lokalne skupnosti, posamezniki, družbe, podjetniki, združenja in skupnosti ter drugih virov.

Višino članarine določa zbor veteranov Združenja.

Vse prihodke sme Združenje uporabiti le za izvajanje svoje društvene dejavnosti, za katero je bilo ustanovljeno. Premično in nepremično premoženje Združenja je nerazdelna lastnina Združenja.

Vsaka delitev premoženja Združenja med njegove člane je nična.

25. člen

Poročilo o poslovanju z zaključnim računom obravnava in sprejema zbor veteranov. Poročilo o poslovanju mora prikazati resnično stanje premoženja in poslovanja ter mora biti sestavljeno v skladu s pravili računovodskega standarda za društva in v skladu s Pravilnikom o finančnem poslovanju Združenja.

Podpisnik in odredbodajalec je predsednik Združenja, po predsednikovem pooblastilu pa je podpisnik tudi podpredsednik Združenja.

Združenje ima svoj transakcijski račun pri A Banki, poslovalnica Kranj.

1. **JAVNOST DELA**

26. člen

Delo Združenja in njegovih organov je javno.

Javnost delovanja Združenje zagotavlja z:

* nudenjem možnostmi vpogleda članov v zapisnike Združenja
* vabljenjem novinarjev na seje organov Združenja
* objavljanjem vabil za seje zbora veteranov in drugih pomembnejših obvestil preko sredstev javnega obveščanja.

Za javnost dela je odgovoren predsednik Združenja.

**VII. PRENEHANJE DELOVANJA**

27. člen

Združenje preneha z delovanjem:

* na podlagi sklepa zbora veteranov;
* na podlagi odločbe pristojnega organa;
* ko pade število članov pod 10.

V primeru prenehanja delovanja Združenja preide njegovo premoženje na Združenje veteranov vojne za Slovenijo, Rojčeva ulica 16, 1000 Ljubljana, preostanek proračunskih finančnih sredstev pridobljenih v letu prenehanja delovanja Združenja, se vrne v proračun lokalne skupnosti.

**VIII. KONČNE DOLOČBE**

28. člen

Določbe tega Statuta razlaga predsedstvo Združenja. Predsedstvo lahko izvrši redakcijske popravke tega Statuta po sprejemu na zboru veteranov in da v potrditev pristojni upravni enoti.

Predsedstvo sprejema splošne akte Združenja.

29. člen

Ta Statut je sprejel Zbor veteranov Območnega združenja veteranov vojne za Slovenijo Kranj dne 26. marca 2019 na svojem rednem Zboru veteranov Območnega združenja veteranov vojne za Slovenijo Kranj.

S sprejemom tega statuta preneha veljati statut OZVVS Kranj, ki ga je zbor Združenja sprejel 27. marca 2018.

# 

**Anton REŠEK**

**predsednik Združenja**